Ja ha arribat el juny, i amb aquest mes, l’estiu, la calor i les ganes d’agafar unes merescudes vacances. És l’època de l’any en què fem el turista amb més facilitat, i anem a la platja, o a passejar per d’altres indrets perquè això ens ajuda a desconnectar de la vida moderna que portem. A l’hivern fa massa fred per sortir de casa, on vas a parar! I per això als mesos de bonança és quan ens aventurem a conèixer altres llocs del nostre petit país.\nI sempre que sortim de la nostra estimada ciutat, Igualada, no sé per què t’acabes trobant amb d’altres igualadins. No us ha passat mai, que sou comprant galetes en un petit forn de pa d’un poble de muntanya i sentiu una veu que diu «Qui és l’últim?» i gireu el cap i veieu aquell conegut que viu dos carrers més avall i que havia festejat amb la veïna de la filla del vostre podòleg? A mi sí, i em fa pensar!\nEm fa pensar que a Igualada no deuen passar aquesta mena de coses perquè tenim poc reclam turístic. La gent de fora no diu «Aquest estiu anirem una setmana a Igualada amb mitja pensió», més que res perquè no cal que la humanitat s’acabi extingit per avorriment. No tenim res que sigui prou atractiu com per a captar l’atenció de la gent que ja s’ha cansat de la platja i la muntanya i vol provar coses noves. No tenim un paisatge evocador –potser una mica abocador en algun raconet– que atregui els pintors i l’immortalitzi en les seves pintures. Ep! Que potser sóc jo, que hi porto vivint tota la vida i ja ho tinc tot vist i ja no li veig la gràcia a l’assumpte. També podria ser…\nPer sort sí que tenim actes que omplen els nostres carrers de gent de fora, però són fets puntuals. El turista igualadí ve al matí, i amb sort marxa quan es fa fosc. Pocs cops es queda a dormir als nostres meravellosos hotels. Hotels on s’hi enregistren anuncis d’època, i amb això queda tot dit!\nCom deia aquell anunci, què tenim? Tenim la Mostra de teatre infantil i juvenil; tenim les botigues del Rec un parell de cops a l’any i la seva respectiva contraprogramació de la Unió de Botiguers; tenim el cap de setmana dels globus, que és una cosa maca perquè sí… Tenim també una nit de Reis que és preciosa, única a Catalunya, i sempre volem convertir-la en focus d’atenció turística sense recordar que aquella nit els nens volen –i han de ser– a casa seva… Ah! I tenim un cementiri nou que es veu que és una cosa Però clar, és un cementiri, i la gent que fa turisme necrològic, tampoc és que ens interessi gaire, oi? Que de coses en tenim, però ens en falta alguna que sigui… com ho diria… Impressionant? Meravellosa? Fora de l’habitual?\nEn fi, que com diuen els nostres veïns, Mal de muchos…, i ens hem de tranquil·litzar una mica veient que moltes ciutats de característiques similars a la nostra tenen el mateix problema. O potser no… Potser hauríem d’aprofitar-ho i començar a treballar per buscar els encants de la nostra estimada Igualada.\n18 de juny 2016.08:49h\nPotser un edifici excepcional que atrauria turisme nipó sobretot fora l’Asil. Reconec que no l’hi vist mai per dins, però només per fora el considero excepcional.\n8 de juny 2016.13:10h\nAquesta cosa que busques no existeix, perquè és subjectiu, i el que per a tu és meravellós, impressionant i fora de l’habitual si és que ho trobes, probablement per a molta altra gent no... Llegir més serà res d’això, perquè contra gustos no hi ha res escrit, i, a més, com deia la meva mare ”hay gustos que merecen palos”.\nPersonalment crec que és millor que hi hagi varietat, amb una qualitat digne, que buscar coses ”espaterrants” que potser tenen un club de seguidors minoritari, a més d’un cost extraordinari.\n6 de juny 2016.11:49h\nTambé tenim un Aerodrom des de el que pots anar i tornar a les Montanyes de Montserrat amb 30 minuts i disfrutar d’unes vistes excel.lents d’una part de l’Anoia\n6 de juny 2016.09:42h\nFa tants anys que busco...! Però em faig vella i al pas que anem em sembla que em moriré abans de trobar.


Els grups amateurs criden a recuperar l’esperit del teatre independent - Tornaveu\nTastets, monòlegs, espectacles al carrer i trobades virtuals per celebrar el Dia Mundial del Teatre el 27 de març\nDijous, 25 de març de 2021 13:00h\n‘Pànic escènic’, de Les Escoles Gelida Teatre | GATAP\nLa principal activitat serà l’acte conjunt que celebraran la FGATC amb la Federació d’Ateneus de Catalunya (FAC) i l’Associació d’Actors i Directors Professionals de Catalunya (AADPC), una trobada que altres anys es feia presencialment, però que enguany es traslladarà a les xarxes. Jordi Almirall, del grup Teatre de Teià, en representació de la FGATC, s’encarregarà de llegir el manifest conjunt, on farà una crida a recuperar l’esperit del teatre independent dels anys setanta del segle passat que, de la mà dels grups amateurs, apostava per la renovació i la recerca teatral. Almirall anima, tant als amateurs com als professionals, “a provar nous llenguatges, a arriscar, a desfermar la imaginació i transgredir”, i “tornar a engegar un procés d’innovació i creació teatral”.\nA l’acte també es llegirà el manifest internacional de l’actriu Helen Mirren i des de l’àmbit professional es recordarà a les institucions que per mantenir i protegir la cultura no n’hi ha prou amb una “declaració d’intencions” sinó que cal destinar-hi els recursos necessaris.\nTasts de teatre\nEn el Dia Mundial del Teatre no faltarà el vessant festiu. Els grups i coordinadores de la Federació han programat diverses propostes arreu del territori, com fragments breus dels seus muntatges, cançons i monòlegs, tant als carrers com als teatres, a més d’iniciatives virtuals.\nAixí per exemple, la Coordinadora GATAP (Grups Amateurs de Teatre de l’Alt Penedès) convidarà dissabte 27 a un TAST de Teatre Breu al teatre Can Bolet de Vilafranca del Penedès. S’hi representaran Runes, de Valeri Lauga; Es rifa un home, de Rosa Maria Arquimbau; Pànic escènic, de Jordi Pujol; El moble, d’Irene Puig, i Una parella... model? de José Bielma, a càrrec de les companyies Taller d’Assaig Teatre-TAT de Vilafranca, Les Escoles Gelida Teatre i La Companyia es grata, de Can Rossell, Subirats.\nEl mateix dia, a Sant Cugat del Vallès, sis companyies amateurs representaran unes píndoles teatrals a la plaça de Barcelona. I l’endemà, el diumenge 28, la Coordinadora de la Catalunya Central oferirà unes Espurnes Teatrals a les Torres de Fals, a Fonollosa (Bages), unint teatre i patrimoni.\nEl president de la FGATC, Toni Font, recorda que el Dia Mundial del Teatre és sempre una data assenyalada del calendari i espera que enguany “serveixi per esperonar la represa de l’activitat teatral, amb totes les mesures sanitàries necessàries”. Destaca que malgrat les dificultats d’aquest any, la federació i entitats han pogut mantenir activitats, com xerrades, formacions, I Jornada de Teatre Breu, el lliurament dels Premis Arlequí…, que han tingut bona acollida. “Però les activitats telemàtiques no són una fita per a nosaltres i esperem que ben aviat puguem prendre-les com una anècdota”.\nJordi Pericot El Masnou\n1.\t 26 de març de 2021 11:42h\nFelicitar a Jordi Almirall per la seva proposta de recuperar l'esperit del teatre independent que, evidentment, no vol dir tornar al teatre dels passats anys setanta sino reincorporar-hi l'entusiasme, la imaginació i la innovació que tant el van significar.


IB3 | El Consell d’Eivissa habilita tres parades de bus devora el Cetis\nPortada > eivissa > El Consell d’Eivissa habilita tres parades de bus devora el Cetis\nEl Consell d’Eivissa habilita tres parades de bus devora el Cetis\nEls veïnats de Vila veuen bé que es descongestioni de trànsit el centre de la ciutat\nQuan encara no s’ha reobert l’Estació d’Autobusos del Cetis, el Consell d’Eivissa ha anunciat que habilitarà tres noves aturades en el cinturó de ronda. Els veïnats de Vila veuen bé que es descongestioni de trànsit el centre de la ciutat i se n’aprofitin altres vies per al transport públic.\nL’EI-10 és una de les vies amb més trànsit d’Eivissa. I és on el Consell, davant els nous recorreguts previstos amb la pròxima reobertura de l’estació d’autobusos, té previst donar preferència pel que fa al transport urbà. Ho farà amb tres noves aturades en aquest primer cinturó de ronda. Dos s’ubicaran a l’alçada de la Comissaria de la Policia Nacional, una en cada sentit. L’altra, se situarà a la zona de l’aparcament des Gorg, davant de l’aturada ja existent, vora el pas de vianants.\nLa creació de les noves aturades ve determinada perquè algunes línies interurbanes ja no circularan pel centre de la ciutat. Cada aturada tendrà una longitud de 45 metres. El projecte té un pressupost de 95.000 euros. Surt ara a exposició pública. No hi ha data confirmada d’inici de les obres.\nUna guia de lectures per a la igualtat\nEls restauradors d’Eivissa celebren la flexibilització de les noves mesures\nL'illa passa a la fase 3, els restaurants ja poden servir a l'interior dels locals i el toc de queda...\nParcs infantils oberts, mascareta obligatòria a la feina i permís per fumar al carrer, a partir d’avui\nL'Ajuntament de Palma reobri a partir d'aquest dissabte les 173 zones de jocs infantils situades en els més de 300...\nEncesa de llums de Nadal accidentada a Vila\nLa pluja que ha caigut avui horabaixa ha acusat problemes elèctrics a l'hora de posar en marxa l'enllumenat nadalenc de l'arbre de Vara de Rei.


19-J, clam internacional contra les retallades socials\nAquest diumenge se celebra una gran manifestació internacional del moviment 15-M. Sota el lema "El carrer és nostre, no pagarem la seva crisi", a Barcelona la marxa partirà de la plaça de Catalunya a les cinc de la tarda. D'altres dels lemes seran "Vaga general de tots i totes!", "Aturem les retallades!" o "Felip Puig dimissió!".\nAquest diumenge tots els indignats del país estan cridats a sortir al carrer per protestar contra les retallades en una convocatòria de caire internacional que respon a la crida "Europa per als ciutadans i no per als mercats". Un total de 120 ciutats de tot el món, segons Democràcia Real Ja, han confirmat la seva participació a la jornada.\n18/06/2011 12:27 Drets i Llibertats\nL'acampada de Barcelona ha fet una crida a manifestar-se de forma massiva, festiva i no violenta que se celebrarà simultàniament a centenars de ciutats de tot el mòn. La manifestació està convocada per les assemblees de barris, pobles i viles de Catalunya.\nAquesta convocatòria se suma a les motivacions del 15-M de combatre l'amenaça que suposa per al benestar social les noves retallades previstes. Els salaris, els serveis socials, les pensions, la sanitat, l'educació i d'altres prestacions es veuran afectades amb l'aplicació del Pacte de l'Euro.\nEls treballadors de TMB reparteixen 30.000 octavetes fent una crida a la manifestació del 19J


21 restaurants de l'avinguda barcelonina se sumen a la tercera edició de Passeig de Gourmets\nUn total de 21 restaurants se sumen enguany a la III edició del festival gastronòmic Passeig de Gourmets, en la qual presentaran les seves propostes gastronòmiques a preus populars en diferents formats. El festival, que tindrà lloc del 12 al 22 de març, oferirà una ruta de platets per 7 euros, menús degustació per 50 euros, nits a quatre mans amb estrella Michelin i una agenda d'experiències gurmets.\nEn nom dels cuiners, Carme Ruscalleda ha assegurat aquest dijous en la presentació que "la llum de passeig de Gràcia és per compartir, la gastronomia suma i apropa la gent i sedueix gràcies al festival Passeig de Gourmets, que concentra i mostra el talent dels xefs que presenten la seva oferta, disponible els 365 dies de l'any". El president de l'Associació del Passeig de Gràcia, Luis Sans, ha assenyalat que el festival permet a la gent "descobrir els restaurants de la zona i gaudir de la nostra gastronomia" i ha expressat la seva satisfacció per "arribar a aquesta tercera edició amb el suport de grans xefs com Carme Ruscalleda, Martín Berasategui, Nandu Jubany, Fina Puigdevall, Rodrigo de la Calle o Aurelio Morales".\nPasseig de Gourmets va néixer el 2018 i, des d'aleshores, en les seves dues primeres edicions de vida ha servit en total més de 20.000 platets i 4.000 menús degustació. En les seves cites a quatre mans, el festival ha reunit grans xefs com Martín Berasategui i Paolo Casagrande (al restaurant Lasarte, del Monument Hotel), Joan Roca i Rafael Panatieri (el 2018 a l'antic restaurant Roca Moo, de l'Hotel Omm), Carme Ruscalleda i el seu fill Raül Balam (al restaurant Moments, del Mandarin Oriental), Nandu Jubany i Fina Puigdevall (al restaurant Solc, del Majestic Hotel) i Aurelio Morales i Nathan Minguell (a l'Hotel Claris).\nAmb l'objectiu de seguir creixent en nombre de visitants i plats distribuïts, el festival ha incorporat aquest any xefs com Fina Puigdevall, Rodrigo de la Calle i Miguel Ángel Mayor. A la presentació, que ha tingut lloc a l'hotel H10 Casa Mimosa, el restaurant de l'establiment ha presentat la seva proposta per al festival, un caneló de melós de vedella amb beixamel trufada.\nTres llocs a tenir en compte del festival:\nUn espai exclusiu al passeig de Gràcia amb una proposta culinària i enològica singular que ofereix la possibilitat de degustar –i comprar– un centenar d’ampolles de vi, que també ven a copes. La seva proposta gastronòmica es basa en el producte de temporada, de proximitat i de qualitat. A la ruta de platets proposa un cruixent de tapioca amb gall del Penedès, llagostins i romesco de festucs. També fa un menú degustació per 50 euros. A més compta amb l'experiència gastronòmica anomenada Enòleg per un dia, amb el celler Jean Leon el 22 de març a les 18 hores, per al qual es necessita inscriure's a l’establiment.\nAquest cinc estrelles gran luxe de Barcelona compta actualment amb una àmplia oferta gastronòmica signada pel xef Nandu Jubany. La més recent és el Solc, un restaurant que ret homenatge als productes que la natura més pròxims ofereix des de temps remots a la cuina catalana. A la ruta de platets, servirà capipota amb cigrons i llagostins. Tindrà un menú degustació per 50 euros i un menú a quatre mans de Nandu Jubany i Fina Puigdevall el 28 de març per 160 euros. Com a experiència gurmet, el dia 16 de març oferirà una experiència gratuïta anomenada Posa’t el davantal.\nCuina tradicional renovada que arriba a Barcelona comandada per Pablo Tomás, que ofereix cuina sana, guisada a foc lent i a la brasa. El local està ubicat al carrer Rosselló 249. A la ruta de platets ofereix bomba suflada de cua de bou al vi negre i tou dels til·lers. També ofereix un menú degustació per 50 euros. En les experiències gurmet proposa un taller de bistec tàrtar el dia 18 de març, que costa 10 euros.


El Tribunal de Justícia de la Unió Europea sentencia que la normativa espanyola sobre contractes temporals als serveis de salut és contrària al dret europeu - COMT\nEl Tribunal de Justícia de la Unió Europea sentencia que la normativa espanyola sobre contractes temporals als serveis de salut és contrària al dret europeu\nEl Tribunal de Justícia de la UE considera en aquesta sentència que la normativa espanyola sobre contractes temporals als serveis de salut és contrària al dret de la UE. Aquest document incideix en el context de precarietat laboral vigent, una realitat que ha denunciat el Col·legi. Per aquest motiu, la corporació se suma al posicionament del CGCOM de celebrar aquesta sentència.\nEl Tribunal de Justícia europeu estableix que “el Dret de la Unió Europea s’oposa a una norma nacional que permet la renovació de nomenaments temporals per atendre necessitats temporals en matèria de personal quan aquestes necessitats són, en realitat, permanents”. D’aquesta manera, s’oposa a la Llei 55/2003 de 16 de desembre de l’Estatut marc del Personal Estatutari dels Serveis de Salut, que permet la renovació de nomenaments de duració determinada en el sector dels serveis de salut.\nEl Tribunal recorda que l’Acord Marc sobre el treball de duració determinada (celebrat el 18 de març de 1999, que figura a l’annex de la Directiva 1999/70/CE del Consell, de 28 de juny de 1999, relatiu a l’Acord marc de la CES, UNICE i el CEEP sobre el treball de duració determinada) imposa als Estats membres que es regulin per prevenir els abusos com a conseqüència de la utilització successiva de contractes de duració determinada.\nLa sentència reconeix que “la substitució temporal de treballadors per atendre necessitats de duració limitada pot constituir una raó objectiva”, no obstant, considera que “els nomenaments de duració determinada no poden renovar-se per desenvolupar funcions permanents i estables incloses en l’activitat normal del personal estatutari fix”.\nA més, el TJSE incideix en la situació de precarietat dels treballadors espanyols, provocada pel fet que l’Administració pública espanyola “no té l’obligació de crear llocs de treball estructurals, fet que permet ocupar els llocs mitjançant el nomenament de personal estatutari temporal interí, sense que existeixi una limitació en la duració dels nomenaments ni en el número de renovacions”. De tot això es desprèn una infracció contra el citat Acord Marc.


Jaume Fàbrega A vegades, als restaurants, ens presenten uns «digestius». Es tracta de licors que, suposadament, faciliten la digestió. Abans eren anomenats «estomacals» o licors estomacals, però aquesta designació es va prohibir a fi que no se suggerís que eren cap medicina. Però, de fet, l’origen dels licors i destil·lats, a l’Edat Mitjana, està lligat a pràctiques medicinals. Si bé l’art dels destil·lats, paradoxalment, el van posar a punt els àrabs -Xabir ben Hagín, del s. VIII, és un dels primers autors d’un llibre de destil·lats, i a Europa, el primer a escriure’ls serà el català Arnau de Vilanova-. El mateix Ramon Llull parla de la bondat dels aiguardents com a digestius. Per això hi ha diversos licors que tenen nom o origen- en ordes monàstics: Chartreuse (cartoixa), Bénedictine, Licor de las Palmas (Castelló), Aromes de Montserrat...


El PSC de Girona condemna l'actuació de la fiscalia i dona suport a Madrenas - El Gerió Digital\nEls socialistes afirmen que la citació és "un atac a la institució municipal i a la ciutadania"\nDimecres, 20 de setembre de 2017 19:00h\nEl PSC de Girona ha emès un comunicat condemnant l'actuació de la fiscalia per la citació de l'alcaldessa de la ciutat, Marta Madrenas, i li donen suport davant del que consideren "una judicialització de la política".\nEls socialistes, que governen a la capital gironina en coalició amb el PDeCAT, afirmen estar en contra de la "resposta abusiva" de l'estat espanyol que, al seu entendre, ha "truncat llibertats a les persones, partits i entitats de Catalunya".\nLa formació ha reiterat que al ple de l'Ajuntament s'han mostrat repetidament a favor del debat sobre el futur del país. En aquest sentit, han manifestat que "citar a declarar a l'alcaldessa de Girona és un atac a la institució municipal" i als ciutadans que representa. Pels socialistes, en el moment actual el que demana majoritàriament la ciutadania és "una via de diàleg".\nEls regidors del partit han estat presents aquest dimarts al matí a l'acte de suport a Madrenas i l'alcalde de Palafrugell, Josep Piferrer.


julianen: il capitale umano\nDe la novel·la del escriptor nord-americà Stephen Amidon, el director italià Paolo Virzo ha fet un film molt interessant per moltes raons.\nLa forma narrativa es ben bé de novel·la ja que la historia esta explicada pels tres dels protagonistes de la historia, amb un epíleg que ho aglutina tot i et dona la clau final que tanca totes les peripècies.\nTant malament que em cau la dona del Sarkozy, la Carla, adoro la seva germana Valeria, tant en els films que fa a França com els de Itàlia, aquí te una part mitja de la pel·lícula on ens mostra la seva gran personalitat sensible, educada i molt intel·ligent.\nLa historia és un breu motiu que es va complicant a mida que l’acció avança per acabar amb tragèdia, que com sempre és l’innocent qui la palma.\nRetrat de el món materialista i especulatiu de totes les nostres societats del mon desenvolupat en aquest començament del segle 21, món cínic, cruel i despietat.\nSort que el novel·lista ha posat un parell de personatges que no per irreals són menys necessaris per donar aquell toc de esperança poètica a unes vides fredes i materialistes.\nDVD - IL CAPITALE UMANO - 2013 - 8/10 - http://www.imdb.com/title/tt2465578/\nPublicat per julianen a 11:28


Mossèn Joan Tusquets, després de visitar el camp de concentració nazi de Dachau on s'aplicava el confinament: "lo hicieron para enseñarnos lo que teníamos que hacer en España…": Diferència entre les revisions - Wiki\nMossèn Joan Tusquets, després de visitar el camp de concentració nazi de Dachau on s'aplicava el confinament: "lo hicieron para enseñarnos lo que teníamos que hacer en España…": Diferència entre les revisions\nRevisió de 11:29, 23 des 2017 (mostra codi font)\nRevisió de 11:43, 23 des 2017 (mostra codi font)\nLínia 94: Línia 94:\nJuan Tusquets, «Hitler ante el problema judaico ¿Se trata de entronizar los viejos ídolos germánicos o de combatir la Masonería coaligada contra la revolución nacional-socialista? Un momento decisivo para la “nueva” Alemania» - El Correo Catalán, 5 d’abril de 1934.\nJoan Pérez i Ventayol, "http://tdx.cat/bitstream/handle/10803/377448/jpiv1de1.pdf?sequence=1&isAllowed=y Els debats sobre la qüestió jueva a Catalunya (1917-1939) . La construcció ideològica del discurs sobre el poble jueu,el sionisme i l’antisemitisme en el període d’entreguerres"\nRevisió de 11:43, 23 des 2017\nJ.M. Tusquets: Masonería y separatismo. Portada\nDESCRIPCIÓ 1933 - Mossèn Joan Tusquets, ideòleg i propagandista acèrrim contra l'anomenat contuberni jueu-maçó, que tenia entre els més fervents lectors a en Franco, després de visitar el camp nazi de Dachau on encara no s'aplicava la "solució final" sinó "només" el confinament: «...Lo hicieron para enseñarnos lo que teníamos que hacer en España...». Recollit sense referència al llibre Tempesta (2015).\nCONSEQÜÈNCIES Quan feia un any de guerra civil, els rebels feixistes crearen camps de concentració a Espanya (ordre de la Secretaria de Guerra del Govern de Burgos, del 5 de juliol de 1937). Per a tal fet, comptaren amb l'assessorament del Paul Winzer, pertanyent a la Gestapo i les SS, de manera que els camps espanyols, en especial del de Miranda de Ebro, eren una còpia dels camps nazis.\nLa història espanyola passa de puntetes sobre els camps de concentració franquista, qualificant-los de llocs d'empresonament transitoris, quan en realitat eren llocs d'extermini lent. No s'hi aplicà la solució final com als camps nazis, però si l'eliminació dels presoners per esgotament, abusos, insalubritat, manca d'aliment, afusellaments, etc. També cal considerar que, a llocs com Miranda de Ebro, hi havia zones per als presoners republicans, zones per a presoners especials (jueus espanyols), i àrees per a presoners estrangers, sovint capturats al Pirineu quan escapaven del nazisme i que sovint eren presoners temporals, atesa la suposada neutralitat franquista. Tot i això, els nazis passaven llistats a Franco dels presoners estrangers reclamats, i fins i tot, en Himmler, durant la seva visita a Espanya, no s'estigué de visitar el camp de Miranda de Ebro.\nOBSERVACIONS Joan Tusquets Terrats (1901-1998) fou un pedagog català d'orientació catòlica, neoescolàstica i comparativista, conegut per les seves opinions antisemitess, antimaçòniques i anticomunistes. Va néixer en una família de banquers rics de Barcelona. El seu pare era descendent de banquers jueus, nacionalista català i amic de Francesc Cambó. Quan era professor al seminari de Barcelona fou comissionat per a escriure un llibre sobre la teosofia de Madame Blavatsky. Aleshores va desenvolupar "un interès obsessiu en les societats secretes". Durant la Segona República Espanyola la seva obsessió vers la maçoneria esdevingué patològica, acusant a tort i dret (p.e. al President Macià), i publicant pamflets on descrivia teories conspiratòries.\nA la perifèria de la conspiració militar contra la República a través dels seus vincles amb els carlins catalans, mossèn Tusquets arribaria a tenir influència en la dreta espanyola, i específicament sobre Franco -qui va devorar amb entusiasme les seves diatribes antisemites i antimaçòniques-, i arribaria a nomenar-lo mentor de la seva filla. La influència d'en Tusquets sobre en Franco, i per tant sobre el franquisme, fou tant enorme que, passada la guerra civil, durant dues dècades en Franco escrigué una quarantena d'articles, amb el pseudònim Jakin Boor, contra la maçoneria, el judaisme (instigador d'aquesta), i en definitiva contra l'anti-Espanya (p.e. La masonería no descansa, del març de 1960).\nRamón Serrano Suñer, cunyat de Franco i mà dreta de 1937 a 1941 va lloar posteriorment la contribució de Tusquets a "la creació de l'atmosfera que va conduir a la insurrecció nacional".\nEl 1933, davant l’èxit de la seva campanya, primer amb Orígenes de la revolución española i després amb els diferents volums de Las Sectas, Joan Tusquets va ser convidat per l’Associació Antimaçònica Internacional a una de les seves reunions, a Alemanya, i que incloïa una visita al camp de concentració de Dachau. Tot just feia uns mesos que els dirigents nazis l’havien obert com a centre de detenció d’enemics del règim per encabir-hi presoners polítics, militants sindicals i religiosos o simplement aquells que no encaixaven amb la ideologia nazi. Segons el mateix Tusquets, la visita al camp tenia per finalitat ensenyar el que havien de fer a Espanya. Més tard va afirmar que havia estat sorprès pel que va veure, però 'en el moment el flux i la intensitat de les seves publicacions antisemites i anti-maçòniques no va disminuir'.\nEn Tusquets ofereix a la premsa (p.e. al Correo Catalán) una imatge idealitzada del règim nazi i d'en Hitler respecte al seu tracte als jueus, recorda, de forma sorprenent, que Hitler era catòlic. I que «en su actuación antijudaica ha procurado tratar a los judíos, si no con dulzura de misionero, al menos con el respeto que merecen siempre los enemigos a un gobernante cristiano. Ha [tratado con] dulzura sus propiedades, ha defendido sus vidas y sus derechos fundamentales, se ha esforzado en reprimir y encauzar los brutales instintos vengativos de la plebe»\nAUTOR/S JOAN TUSQUETS TERRATS\nQUALIFICACIÓ AUTOR/S pedagog català d'orientació catòlica, neoescolàstica i comparativista, conegut per les seves opinions antisemites, antimaçòniques i anticomunistes\nTIPUS D'ORGANITZACIÓ (1r nivell)\nTIPUS D'ORGANITZACIÓ (2n nivell)\nVIQUIPÈDIA\t(N.I.)\tJoan Tusquets Terrats\nJoan Pérez i Ventayol, Els debats sobre la qüestió jueva a Catalunya (1917-1939). UAB. 2015\nHeribert Vogt ,\tTempesta, KIT-BOOK\t(2015)\nObtingut de «https://wiki.vilaweb.cat/index.php?title=Mossèn_Joan_Tusquets,_després_de_visitar_el_camp_de_concentració_nazi_de_Dachau_on_s%27aplicava_el_confinament:_%22lo_hicieron_para_enseñarnos_lo_que_teníamos_que_hacer_en_España…%22&oldid=11329»\nDarrera modificació de la pàgina: 23 des 2017 a les 11:43.\nS'ha visitat aquesta pàgina 3.786 vegades.


Blog de Mas Albornà » Mas Albornà fa una campanya de civisme a Canyelles\nMatí de platja a Vilanova i ruta modernista a Vilafranca\nAquesta setmana s’ha presentat a l’Ajuntament de Canyelles la campanya de civisme que impulsa el consistori amb el suport de la Fundació Mas Albornà. Aquesta iniciativa es farà visible aquest cap de setmana, diumenge, coincidint amb una nova edició del certamen Vadefires, una fira multisectorial de primavera.\nUn estand de Vadefires estarà destinat a fer difusió de la campanya, amb dues persones de la Fundació que informaran sobre els diferents aspectes i repartiran tríptics i bosses amb el lema “Canyelles és el teu mirall”. Els informadors repartiran 200 bosses que han estat seriagrafiades a l’atelier de Mas Albornà.\nEn l’acte de presentació hi va participar el director de Producció de Mas Albornà, Xavier Font, que va explicar els detalls de la campanya, i l’alcaldessa de Canyelles, Rosa Huguet, que va deixar la porta oberta a la continuïtat de la iniciativa conjunta amb altres accions en el futur.\nLa campanya vol incidir en la millora de quatre aspectes bàsics del dia a dia dels canyellencs: la tinença responsable d’animals; els residus, per afavorir el bon ús dels diversos contenidors de reciclatge, explicar els usos de la deixalleria i les bonificacions econòmiques per usar-la; els vehicles, per conscienciar els conductors dels perills dels excessos de velocitat i combatre estacionaments incorrectes i, en darrer lloc, els grafits, un acte incívic que embruta el municipi i en algunes ocasions ha arribat a afectar el patrimoni històric local.\nAquesta entrada va ser publicada el Wednesday, 9 de May de 2018 a les 10:19 i està classificada sota: Institucional\t. Pot fer un seguiment dels comentaris d'aquesta entrada gracies al feed RSS 2.0. Pot deixar un comentari, o enviar un trackback des del seu propi lloc.


You searched for nesbo - L'illa deserta\nResultats de la cerca per a: nesbo\nUn Nesbo lluminós\nOn 26 Gener 2016 3 Juny 2019 Per sifuroIn 4 estrelles, LlibresDeixa un comentari\nUs vull parlar d’Escarabats, el segon llibre de la sèrie d’en Harry Hole que va escriure en Jo Nesbo. Per dir-ho ras i curt, és el llibre més lluminós de la sèrie. És una història clara, brillant i sense la gran quantitat de subtrames i personatges que caracteritzen els darrers volums de la sèrie. No …\nContinua la lectura de Un Nesbo lluminós\nMirall, mirall, mirall\nOn 19 Juny 2019 15 Juny 2019 Per sifuroIn LlibresDeixa un comentari\nAquesta no és una de les meves ressenyes habituals, sinó un text escrit per la Meritxell Salvany, que ha traduït Mirall, espatlla, intermitent, un llibre de Dorthe Nors publicat per l’editorial Les Hores. El text que teniu a continuació és una reflexió de la traductora sobre aquest llibre i el procés de traducció. La Meritxell …\nContinua la lectura de Mirall, mirall, mirall\nOn 16 Abril 2019 16 Abril 2019 Per sifuroIn LlibresDeixa un comentari\nCom cada any, per Sant Jordi 2019 a L’illa deserta us proposem tot de llibres que us poden donar idees de compra. Si teniu propostes, feu comentaris!\nOn 18 Desembre 2018 18 Desembre 2018 Per sifuroIn Recomanacions4 comentaris\nUn any més estem arribant a Nadal. I això vol dir cava, torrons, dinars en família (o no), i moltes coses més. Una de les coses que venen són els regals, ja siguin regals de Nadal, Tió, Reis, amics invisibles… o regals “porque yo lo valgo”. Com que en el cas dels llibres no cal …\nContinua la lectura de Llista de Reis 2019: llibres i regalets per a lectors\nOn 30 Octubre 2018 28 Octubre 2018 Per sifuroIn 4 estrelles, LlibresDeixa un comentari\nA L’illa deserta us parlem de “L’hereu”, un llibre que ens retorna a les històries trepidants de Jo Nesbø, encara que sense en Harry Hole.


Listen the channel Catalunya Ràdio - iVoox\nXavi Campos presenta i dirigeix "El club de la mitjanit", l'únic programa que fa una anàlisi pausada de la setmana esportiva. Si és diumenge i són les onze, som a "El club"!\nDavid Clupés dirigeix i presenta el "Tot Gira", dissabte i diumenge de 16 h a 21 h. 18 temporades i més de 1700 programes vivint l'esport en directe. El cap de setmana és nostre!\nCada cap de setmana, quan juga el Barça, els del "Tot gira" entrem a l'"Snack Barça". El Lluís Canut ens hi espera per posar en marxa el baròmetre culer. Com pensa l'aficionat del Barça? Què li passa pel cap? Quines ...\nA "Tot gira", ens agrada tancar el programa amb "Els minuts escombraria". Gerard Jubany fa cada dissabte o diumenge una anàlisi de l'actualitat esportiva amb el seu segell particular. Una mirada al cap de setmana en ...\nRicard Torquemada dirigeix "LaTdT", la transmissió dels partits del Barça. Quatre hores de ràdio, amb la narració de Bernat Soler i un equip contrastat d'analistes que ens expliquen el que es veu i no es veu al camp. ...\nDesprés de cada partit del Barça, a "LaTdT" analitzem a fons tots els aspectes i des de tots els angles. Jordi Costa, Jordi Borda, Sònia Gelmà, Francesc Garriga, Oriol Domènech, Fernando Polo o Ruth Vilar són alguns ...\nL'"Univers MotoGP" t'explica amb tota mena de detalls els secrets del mundial de Motociclisme, amb una atenció especial a la categoria reina. Inclou les retransmissions en directe de tots els grans premis de MotoGP ...\n"Solidaris" és desenvolupament, és pau, drets humans i moviments socials. L'aparador de totes aquelles persones que treballen per un món més just. Periodisme fet amb rigor i de cocció lenta sempre amb vocació de ...\nRoger Escapa presenta i dirigeix "El suplement", el programa de ràdio que regira els caps de setmana! Ens trobaràs cada dissabte i diumenge, de 06 a 13 h!\nPaula Molés obre "Un restaurant caníbal a Berlín" per reivindicar que la gastronomia és cultura. Cada diumenge a la una del migdia, aquest espai es menja historiadors, cuiners, antropòlegs, músics, enòlegs, crítics, ...\n35 - What if Care Work Was Valued\nStop Compairing Yourself to Others and Live YOUR Best Life\nThe Ministry Hub (Ep. 57)\nHayatım Roman 📚\nHolokrasi vs. Hiyerarşi 🤓🤷🏻♂🧐\nPredicting Bitcoin's Rise 8 Years Ago...\nGabriele vs. Andreas\n10-25-21 & 11-01-21 HARDCORE CHRISTIANITY - Mass Hysteria Monday\n#40Jahreverbunden - Interview #4: Christiane Gatzke\nEpisode 53: 24 DE OCTUBRE 2021 - EN CONTACTO DE RADIO HABANA CUBA


Ceip Can Cantó - 5 anys.: de març 2017\nFamílies aquí vos deixo unes imatges de la darrera sessió de natació. Va ser un poc "accidentada", ja que ens va agafar un poquet la pluja, però amb l´ ajuda de les super mamis i super papis i els seus viatges, cap peixet es va remollar.\nGràcies per vostre suport.\nFamílies, el passat dimecres vàrem realitzar la tercera ronda de tallers. Com ja sabeu, jo estic realitzant el taller dels 25 anys (aniversari del centre), i els hi va tocar concretament al grup 4, que està format per els següents peixets: n´Estela, na Michelle, en Pablo, na Maya, En Diego i na Indhia.\nEstaven molt contents amb les seves felicitacions.\nMirau que precioses varen quedar:\nPublicat per cancantopromocio15 a 15:33 Cap comentari:\nAvui famílies ha estat un dia molt important per a un peixet, concretament n´Héctor. I és que ens tenia un cosa molt important que contar-nos: se li ha caigut la seva primera dent. La primera de tots els peixets. Ha començat molt aviat.\nEstaven tots al.lucinats, mentre n´Héctor explicava que havia tingut visita per la nit i li havien deixat una monedeta, i que no era de xocolata jeje...\nPer celebrar-ho, hem fet entrega a n´Héctor del seu carnet del Club del destentat, com a soci numero 1.\nMirau que content que estava al rebre´l.\nQui serà el següent peixet com a soci numero 2?\nAvui famílies els peixets es porten a casa un regalet molt molt especial i és que els protagonistes del dia per anticipat són el pares.\nNo sabeu com estaven de contents els peixets realitzant aquest "regalet" per a casa. La seva cara d´il.lusió ho diu tot. (Era un secret però estic segura que més d´un i més d´una, sel´s ha escapat...).\nPer vosaltres, perquè sempre estau allí, estimant incondicionalment i guiant als peixets.\nAixò va per vosaltres:\nAhir famílies vàrem realitzar la segona ronda de tallers.\nCom ja vos vaig explicar la setmana passada, jo realitzo el taller dels 25 anys del centre, on realitzam una felicitació d´aniversari molt especial.\nEls peixets que varen venir a aquest taller són: na Yanire, n´Ethan, en Mateo, en Samuel i na Maria Luque\nMirau que xules han quedat algunes d´aquestes felicitacions d´aniversari:\nFamílies aquesta setmana els peixets hem realitzat un nou taller (dilluns i dimarts) oferit per l´Ajuntament de Vila, concretament pel Casal de Dones, per treballar la importància sobre els papers i els rols dels homes i les dones en la societat actual, és a dir, per treballar la igualtat i corresponsabilitat.\nEls peixets estan encantats amb els contes que ens han contat sobre na Martina i n´Aina, la seva família i el seu entorn.\nVaren firmar ahir fins i tot un contracte familiar de feines de casa per col.laborar amb vosaltres. Així que en principi aquests peixets es van comprometre a ajudar-vos jejeje...\nDilluns que ve tindrem la darrera sessió.\nAquestes són les fotos de les dos sessions d´aquesta setmana:\nPublicat per cancantopromocio15 a 12:41 Cap comentari:\nAvui famílies no ha estat un dimecres qualsevol. Per una banda avui hem celebrat l´aniversari d´un peixet nou, el segon d´aquest mes, en aquest cas de N´Antonio, i a més hem iniciat la segona tanda de tallers. Així que un dia molt divertit.\nN´Antonio ens ha volgut convidar a esmorzar un pastís de Blaze deliciós. Molts d´anys carinyo!!!\nPerò això no és tot, ja que, com vos he comentat abans, hem començat aquest trimestre els tallers per fi. 4 setmanes frenètiques per davant, on tots els infants d´infantil, es dividiran en quatre grup per passar pels quatre tallers amb les diferents mestres.\nVos record que els tallers eren:\nPili (3 anys): Experiments.\nMaria José (5 anys): Pintors.\nDiana(4 anys): 25 anys del centre.\nEl meu taller concretament el dels 25 anys, consisteix aquest trimestre en realitzar una felicitació per la conmemoració dels 25 anys del centre. Tot un esdeveniment amb una felicitació personalitzada i al gust del "consumidor". Es posa al seu abast un nombròs nombre de materials de qualsevol tipus (purpurina, boles, goomets,...) i ells ho decoren i manipulen lliurement.\nMireu mireu el resultat final.\nPer cert, els peixets que ho han realitzat avui ha estat el grup 2 format per: Luiza, Maria P, Salim, Asier, Antonio i Omar. Juntament amb els altres companys de 3 i 5 anys.\nPublicat per cancantopromocio15 a 16:24 Cap comentari:\nAhir dilluns,famílies, els peixets vàrem celebrar un nou aniversari. El primer d´aquest mes nou, març. Na Daniela va cumplir 5 anys, ja és una doneta, i ho va voler compartir amb nosaltres convidant-nos a esmorzar un deliciós pastís.\nPublicat per cancantopromocio15 a 13:04 Cap comentari:\nAhir famílies els peixets varen tenir com cada divendres classe de natació. Però la veritat és que aquest divendres va ser un poc especial i molt divertit perquè ens van posar un matalàs per caminar en ell dins de l´aigua i per saltar. Super divertit.\nMirau. Més d´un va caure., però sense greus consecuències jeje....\nI una vegada més gràcies a les famílies col.laboradores. Sou fantàstics!\nFamílies, com ja sabeu, divendres de carnaval els peixets vàrem celebrar una gran festa de disfresses, i també, com no, gràcies a les vostres aportacions a l´hora de l´esmorzar.\nEls peixets varen gaudir moltíssim aquest dia. Una gran desfilada, ensenyant les seves disfresses i sent protagonistes durant uns segons, va ser una des les principals coses del dia. Tots anaven guapíssims. Teníem fades, vaquers, superherois, princeses, Mickey i Minnie, ... entre altres.\nVàrem acabar la festa realitzant un gran esmorzar conjunt amb els nostres companys d´infantil. Estava tot boníssim.\nPublicat per cancantopromocio15 a 15:40 Cap comentari:\nFamílies abans de tot demarnar-vos perdó pel retard, però hi ha hagut un pont amb un viatge de desconnexió per davant i un virus per casa, que m´han tingut un tant separada d´aquesta finestreta, la vostra finestretra d´unió amb els peixets. Però, tranquils, que ja he tornat amb molta força.\nPublicat per cancantopromocio15 a 15:20 Cap comentari:


rebaixes: 479 .- QUAN CALLES I TE'N VAS.... foto -assumpta -\n479 .- QUAN CALLES I TE'N VAS.... foto -assumpta -\nque no es pot fe llum\nQuin poema més preciós, m'emociones, Anton... m'encantaria saber escriure'l... no voldria pas que et pensessis que exagero, però crec que és el que més m'ha agradat de tots...\nTé tant de sentiment, que desborda.\n30 de desembre de 2009 a les 14:06\nDevia estar neta la estació dels trenets i tot confluïa en la bonança\nEl dia era radiant, i l'escriptor es sentia a gust...// Saps fer això, pobret de mi, i molt més, no m'enganyes...// Em fas content per que t'agrada, però jo segueixo amb els meus trenets, ja en tinc prou...\nQue en faria jo de ser un J. Margarit si sols soc l'Anton... Anton.\nA mi també m'ha emocionat, el podries presentar a la I mostra de poesia d'Alcanar! Vinga, t'hi animo!\n30 de desembre de 2009 a les 20:14\nSense depreciar els bons consells... crec que estic molt bé calladet a casa...El meu coratge és poc per fer travessies per el mar dels imprevists.Gràcies, Cèlia. - Anton.\n30 de desembre de 2009 a les 21:21\nEts tot un poeta. Cada dia n'escrius de millors. Anton amic que passis una bona entrada d'any! i que ens "veiem" l'any que ve :)\npetons a la Maria :)\nJo també el trobo preciós! :-))\n30 de desembre de 2009 a les 22:18\nBellíssim, no puc dir res més, tot el sentiment el porten les teves paraules.... Amic Poeta-Artista, un Molt Bon Any Nou per a tu i els teus Anton, que el gaudeixis molt com espero gaudir-te jo des de la meva banda de la pantalla :) Una dolça abraçada, gràcies!!!\n31 de desembre de 2009 a les 0:28\nM'uneixo a les veus anteriors a la meva que han dit també que les ha emocionat. La sensibil·litat que tens dins teu no hi enten de fredes pantalles, ens la saps transmetre perfectament.\nGràcies per ser com ets, gràcies per ser-hi sempre!!!\nFeliç 2010, amic Anton!


Setembre | 2007 | @416\nPublicat el 28 Setembre 2007 per axel\nHipòcrites. Una xerrada on no hi ha lloc per seure, i tot d'éssers depredant sofisticacions en plats de plàstic. I copes de vi, sofàs i un ambient senyorial. Que els follin a tots. Us odio.[@more@] Tweet\nComentaris tancats a Dia internacional de la traducció\nTancament de centres cívics\nPublicat el 27 Setembre 2007 per axel\nUs ho imagineu? Doncs això és el que ha passat durant un parell de setmanes a la primera ciutat del Canadà. No hi ha quartos, i els senyorets van decidir retallar despeses suprimint els programes que s'hi desenvolupen. I qui … Continua llegint →\nComentaris tancats a Tancament de centres cívics\nDe Maurici a Somàlia: Àfrica i el bon govern\nPublicat el 26 Setembre 2007 per axel\nS'acaba de publicar l'Índex Ibrahim, que mesura la qualitat dels governs de l'Àfrica Subsahariana. El patrocina la fundació d'un magnat sudanès de la telefonia mòbil, Mo Ibrahim, amb la intenció de promocionar les bones pràctiques en l'administració i, de retruc, … Continua llegint →\nComentaris tancats a De Maurici a Somàlia: Àfrica i el bon govern\nL’Oncle Mahmud visita NYC\nPublicat el 25 Setembre 2007 per axel\nI la controvèrsia torna a les portades. D'una banda, centenars de manifestants que volien negar-li el dret a parlar. De l'altra, un fonamentalista enaltit a portaveu de la cultura i les bones formes. Les kippot (pl. de kippà) que duien … Continua llegint →\nComentaris tancats a L’Oncle Mahmud visita NYC


Grup Taller d'Estocolm - Viquipèdia, l'enciclopèdia lliure\nGrup Taller d'Estocolm\nGrup Taller d'Estocolm Va ser un col·lectiu d'escriptors xilens fundat en 1977, a Suècia, pels poetes Sergio Infante, Adrián Santini i Carlos Geywitz als quals es va integrar en 1978 el poeta Sergio Badilla Castillo i el narrador Edgardo Mardones i que va durar fins a finals de la dècada dels vuitanta.\nEl Grup Taller d'Estocolm va tenir una labor distingida en la difusió de la literatura xilena i hispanoamericana en Escandinàvia, durant les dècades finals del segle XX. Una part important del seu treball col·lectiu va ser recolzat per l'escriptora sueca Sun Axelsson, qui des de l'arribada d'aquests escriptors exiliats a la capital sueca, va servir com vincle amb els cercles intel·lectuals en Escandinàvia.\nUn segment important de les primeres obres, dels cinc integrants del Grup Taller d'Estocolm, van sorgir en aquesta etapa de creativitat conjunta, com ara: Sobre exilis de Sergio Infante, Després del centaure d'Adrián Santini, L'ull de la ira de Carlos Geywitz, El domicili del signe de Sergio Badilla Castillo o Caputxeta esperant al llop de Edgardo Mardones.\nEn 1991, els quatre poetes del grup, Infante, Badilla, Santini i Geywitz, són incorporats en la primera antologia de poesia xilena, que compila i tradueix al suec la poeta i escriptora Sun Axelsson, al costat dels traductors, Marina Torres, Leif Duprez i Sören Persson, amb el nom de Bevingade Lejon. (Lleó alat).\nLa comunitat literària d'aquests escriptors cessa definitivament a finals dels vuitanta a causa del retorn de Badilla i Mardones a Xile i per l'activitat docent i d'investigació d'Infante i Santini; encara que l'afinitat lírica, temàtica i d'amistat els manté encara en contacte.\nObtingut de «https://ca.wikipedia.org/w/index.php?title=Grup_Taller_d%27Estocolm&oldid=18127460»\nLa pàgina va ser modificada per darrera vegada el 12 feb 2017 a les 02:15.


L’Ajuntament de Girona crea un recurs web per conèixer el fons documental de Josep Maria Gironella - Ajuntament de Girona\nL'Ajuntament de Girona crea un recurs web per conèixer el fons documental de Josep Maria Gironella\nEl proper 31 de desembre se celebra el centenari del naixement de l'escriptor.\nL’Ajuntament de Girona, a través del Servei de Gestió Documental, Arxius i Publicacions, ha creat un recurs web sobre el fons documental de Josep Maria Gironella per tal de destacar-ne les potencialitats i per donar a conèixer el procés de creació literària d’aquest escriptor. La iniciativa s’ha portat a terme per commemorar el centenari del seu naixement el proper 31 de desembre.\nEl recurs ofereix informació de conjunt, però també agafa com a exemple dues obres de l’autor: Los fantasmas de mi cerebro (1958), que és una selecció de textos que Gironella va escriure entre 1953 i 1958, període en què va estar afectat per una greu depressió, i Amor adolescente (1965-1969), un film dirigit per Jordi Lladó a partir d’un guió de Josep Maria Gironella. El fons conserva el guió original de la pel·lícula, però altres fons de l'Arxiu Municipal de Girona conserven, a més, la pel·lícula original i diversa documentació complementària, com fotografies del rodatge, el programa de l’estrena o entrevistes i cròniques periodístiques sobre la filmació i la crítica rebuda.\nGironella va ser un escriptor controvertit i potser per això ha estat poc estudiat. Una investigació en profunditat del seu fons documental es fa, doncs, necessària per conèixer millor el personatge i la seva obra. Aquest recurs web té precisament l’objectiu de destacar les potencialitats del fons per conèixer el procés de creació literària i també la recepció de l’obra de Josep Maria Gironella.\nJosep Maria Gironella i Pous (Darnius, 1917 - Arenys de Mar, 2003) va ser un dels escriptors més venuts de la seva època i un dels primers autors de best-sellers de la literatura espanyola. Se’l coneix principalment per la seva trilogia sobre la Guerra Civil espanyola amb les novel·les Los cipreses creen en Dios (1953, Premi Nacional de Literatura d'Espanya), Un millón de muertos (1961) i Ha estallado la paz (1966), tots ells ambientats en la ciutat de Girona. Del primer, per exemple, es van arribar a vendre 8 milions d’exemplars, comptant les traduccions a set idiomes.\nL’escriptor va publicar altres novel·les, com Un hombre (premi Nadal, 1946) i Condenados a vivir (premi Planeta, 1971). Fou també autor d’assaigs, com Personas, ideas, mares (1964) o En Asia se muere bajo las estrellas (1968), i de llibres de viatges i d'enquestes, com 100 españoles y Dios (1969) o 100 españoles y Franco (1970). A més, va col·laborar en premsa com a articulista en diferents rotatius, com el Diari de Girona.\nEnllaç web Recurs web


"Be a Lloretenc Soon" la campanya que promou l'orgull de pertinença i la cohesió del sector turístic — Ajuntament de Lloret de Mar\nAVUI 10ºC min. / 19ºC max.\nSou a: Inici / Ajuntament / Comunicació i publicacions / Sala de Premsa / "Be a Lloretenc Soon" la campanya que promou l'orgull de pertinença i la cohesió del sector turístic\n"Be a Lloretenc Soon" la campanya que promou l'orgull de pertinença i la cohesió del sector turístic\nImpulsada per Lloret Turisme es una iniciativa que permet l'enviament de postals digitals de Lloret de Mar amb un missatge carinyós i emotiu.\nMalgrat que l’emergència sanitària de la COVID-19 ha paralitzat l’activitat de la indústria turística, des de Lloret Turisme, ens de gestió i promoció turística de la destinació, s’ha volgut endegar una campanya que recolzi el sector, als lloretencs, i que mostri de forma afectuosa i propera que la destinació espera poder tornar a rebre els seus visitants ben aviat.\nLa campanya “Compartim Lloret des de casa”, que segueix la línia del “Be a Lloretenc” recupera la idea més romàntica i nostàlgica d’enviar i rebre postals. Elizabeth Keegan, gerent de Lloret Turisme, explica: “Tots recordem la il·lusió de rebre una postal a casa; és una forma de mostrar que recordes algú i en certa manera comparteixes el teu viatge o experiència amb aquesta persona estimada. Considerem que és un bon recurs per mostrar a tots els nostres visitants fidelitzats després de tants anys i als possibles visitants que pensem en ells i els trobem a faltar”. Hi ha quatre models diferents de postals digitals i totes inclouen un text personal i emotiu que parla sobre atractius singulars de Lloret de Mar que aviat es podran tornar a gaudir. Les postals es podran descarregar al web compartim.lloretdemar.org en català, castellà, anglès i francès i tothom qui vulgui les podrà enviar als seus familiars, amics, clients o proveïdors. S’hi inclouran les etiquetes #QuedatACasa i #ComparteixLloretDesDeCasa i #BeaLloretencsoon.\nAquesta iniciativa és la primera fase d’una campanya que tindrà continuïtat posteriorment. En la segona fase hi haurà més de 15.000 postals físiques que es trobaran a les Oficines de Turisme de Lloret de Mar i a tots els establiments adherits a la campanya i que permetran “tancar el cercle”; és a dir, com explica la gerent de Lloret Turisme, “recuperarem l’essència més vintage i romàntica de\nles postals fent que cada persona pugui compartir la seva experiència a casa nostra amb la seva pròpia lletra, ja des de Lloret”. Les postals inclouran un segell personalitzat de la destinació.\narxivat sota: Actualitat, Turisme, covid19, Campanya, Ciutadania


El Círcol omplirà La Vila d’activitats en família durant el mes de juliol\nPàgina principal >> Societat >> El Círcol omplirà La Vila d’activitats en família durant el mes de juliol\nEl Centre de Serveis a les Entitats El Círcol ha programat tot un seguit d’activitats familiars per als dimecres del mes de juliol, a les 19.00h, a la plaça de la Vila. D’aquesta manera, la Regidoria de Comunicació, Cooperació i Participació torna a dinamitzar, per segon any consecutiu, l’oferta lúdica al nucli antic.\n“Són espectacles, tallers i activitats pensades per als nens, però també per als pares, perquè puguin fer coses conjuntament. A l’estiu, més enllà dels casals i les activitats organitzades per l’ajuntament, la tarda quedava una mica descoberta i és important que els nens tinguin alguna activitat, encara que sigui de manera molt puntual”, apunta la regidora de Participació, Míriam Riera.\nDimecres, 5 de juliol, es farà un taller de bombolles, el 12 de juliol l’espectacle infantil Pista que vinc de la companyia Tot Circ, el 19 de juliol teatre al carrer amb Una d’aventures i el 26 de juliol Gelicadabra, un espectacle de màgia itinerant. Les activitats s’iniciaran a les 19.00h, dues hores més tard respecte l’any passat, per tal d’evitar les hores de més calor.\n“Repetim alguna de les activitats que l’any passat van funcionar molt bé, com ara el taller de bombolles. D’altres són readaptades amb alguna novetat o directament noves. L’any passat la programació va anar in crescendo, a mesura que vam anar fent les activitats s’hi van sumar més famílies”, diu Riera.\nLa regidora recorda que “des del primer moment que El Círcol es va recuperar i es va instaurar el Centre de Serveis a les Entitats, ens vam proposar contribuir a dinamitzar La Vila. És cert que els botiguers ja fan activitats, però pensàvem que un dels objectius d’obrir un espai tan emblemàtic com El Círcol era donar vida al barri”.\n“Ens agradaria que la programació fos més estable, però realment no donem a l’abast i tampoc és la nostra funció. Per tant, anirem fent píndoles en moments concrets, sempre d’acord amb els botiguers de La Vila, per no trepitjar-nos i per aconseguir, entre tots plegats, fer una programació d’interès per a tota la població”, puntualitza.


El B-Travel tanca edició amb 10.000 visites i unes expectatives superades tot i la pandèmia La República\nEl B-Travel tanca edició amb 10.000 visites i unes expectatives superades tot i la pandèmia\nACN Barcelona.-El B-Travel ha tancat edició aquest diumenge després de rebre 10.000 visitants malgrat la persistència de la pandèmia de covid-19. Aquestes dades han superat les expectatives de la organització, […]\nACN Barcelona.-El B-Travel ha tancat edició aquest diumenge després de rebre 10.000 visitants malgrat la persistència de la pandèmia de covid-19. Aquestes dades han superat les expectatives de la organització, que en un comunicat ha celebrat percebre la recuperació del sector. El saló ha acollit més de 60 expositors directes i 300 d’indirectes i s’hi han tancat reserves per a destinacions locals, regionals, estatals i internacionals. Catalunya, Andalusia, les Balears i les Canàries han sigut els llocs més sol·licitats, mentre que les capitals europees i Indonèsia també han despertat gran interès. Amb el B-Travel, Fira de Barcelona ha recuperat la celebració de fires presencials amb públic.


Arrenca la Setmana Santa amb activitats per a tots els gustos i edats\nper Redacció 11 d’abril de 2019 04:00\nArriba un nou cap de setmana, just abans de Setmana Santa, i les activitats vinculades a aquesta celebració es multipliquen arreu de Catalunya els dies 13 i 14 d'abril. D'aquesta manera, per exemple, són molts els municipis que recreen durant aquests dies La Passió.\nUna de les més conegudes és La Passió d'Olesa de Montserrat, que es pot veure fins a l'1 de maig. Una representació que enfonsa les seves arrels fins a l'any 1538, com a mínim, però que es posa en escena a través d'un llenguatge teatral contemporani amb grans dosis d'espectacularitat. També destaca La Passió de Cervera, que s'han convertit en un referent. La seva identitat es remunta al segle XV on es representava a l'interior dels temples. Segons la universitat de La Sorbona de París, La Passió de Cervera és la més antiga d'Europa. D'altra banda, fins aquest diumenge, dia 14 d'abril, es pot veure també La Passió de Llinars del Vallès, una passió diferent, especial, propera, vital i emocionant.\nPerò són altres les propostes que giren al voltant de Setmana Santa per aquest cap de setmana. Entre altres, fins al 21 d'abril se celebra el Festival de Pasqua de Cervera, de música clàssica catalana. Per la seva banda, la ciutat de Vic té la seva cita anual amb el Mercat del Ram, un punt de trobada pel sector agropecuari i una gran festa per a la ciutadania. Hi trobareu exhibicions i concursos ramaders, productes agrícoles, activitats lúdiques, esportives, culturals i comercials, exhibicions i un ampli espai destinat a la gastronomia. I diumenge també se celebra la Fira de Rams i Trobada Gegantera a Súria.\nI més enllà d'aquesta celebració, hi ha altres propostes arreu del territori per a tots els gustos i edats. Per una banda, des de principis de mes s'està celebrant El Supermes, l'abril més divertit al Baix Llobregat!, amb una oferta excepcional per a les famílies. A Tarragona, durant el cap de setmana, té lloc Exponadó, la Fira del Bebé.\nEcoFira a Calaf.\nMentrestant, diumenge se celebra l'Ecofira a Calaf, l'única fira dedicada al producte ecològic de la comarca de l'Anoia i de l'Alta Segarra, que enguany creix amb el nombre d'activitats paral·leles i amb un segon espai eco gastronòmic on els visitants podran menjar i beure productes ecològics i naturals. El mateix dia hi ha també cita amb la Fira del Senglar a Osor, que proposa un dia de festa, cultural i gastronòmic, amb un munt d'actuacions i activitats. I també se celebra la Fira Mercat Montseny Ve de Gust.\nAquestes i més propostes són les que es podran gaudir durant el cap de setmana arreu de Catalunya. No deixeu de consultar l'agenda dels municipis que voleu visitar!


33 – Estudi dels organismes del sòl – APQUA\n33 – Estudi dels organismes del sòl\nAmb un aparell molt simple i reutilitzable, els alumnes poden extreure i reunir petits organismes procedents de mostres de diferents tipus de sòl. Aquest equip desvetlla als alumnes la multitud d’organismes vius que es troben en petites mostres de sòls, i els dóna la possibilitat d’estudiar les seves característiques.\nAquest equip pot ser també un valuós complement de l’equip n. 32.\nEls alumnes han de:\n• Recollir els petits organismes de la mostra del sòl\n• Identificar aquests organismes\n• Comparar la densitat de població dels organismes recollits en les diferents mostres de sòl.\nAmb aquest equip es realitza, per tant, una investigació a nivell de tota la classe amb activitats totalment obertes.\nL’equip no conté les mostres de sòl, però si tot el necessari per recollir, separar i obtenir els organismes del sòl.\nEQUIP COMPLET PER A 50 ALUMNES.


La cua d'alumnes d'autoescola que volen obtenir el carnet és de sis mesos - Regió7 :: El Diari de la Catalunya Central\nLa cua d'alumnes d'autoescola que volen obtenir el carnet és de sis mesos\nEls centres de conducció de Manresa es queixen que encara hi ha pocs examinadors a les pistes\nabel gallardo soto 28.12.2017 | 22:58\nCotxes d´autoescola en una jornada d´examen de conducció arxiu/salvador redó\nLes autoescoles de Manresa tardaran sis mesos a eixugar la gran cua d'alumnes que estan esperant examinar-se per obtenir el carnet de conduir. Els examinadors de la direcció general de Trànsit (DGT) van desconvocar la setmana passada la vaga que han fet des del juny i que ha posat entre les cordes el centre de conducció viària de la capital del Bages, i de la resta del país, perquè al llarg d'aquest mig any els exàmens s'han fet amb comptagotes. Tot i que aquests treballadors de la DGT han posat punt final a la protesta, les autoescoles es queixen que els problemes no s'han acabat perquè encara poden presentar pocs alumnes quan hi ha exàmens.\nDimarts va tornar l'activitat a les pistes de Manresa. Totes les autoescoles de la regió que presenten els seus alumnes a les pistes de la capital del Bages van poder presentar dos alumnes per professor, menys del que era habitual abans de la vaga, quan habitualment en deixaven presentar tres i excepcionalment quatre. «De moment tenim el mateix problema que abans. Tenim pocs examinadors i a les autoescoles ens convé, pel bé dels nostres negocis i dels alumnes, poder presentar més alumnes», explica el responsable de Minorisa, Jordi Picas. El representant al Bages de la Federació d'Autoescoles de Barcelona, José Antonio Pérez, també es queixa de la baixa ràtio d'alumnes per professor i assegura que «és una situació molt delicada».\nI és que davant la incertesa que generava la situació, els alumnes preferien deixar la formació pràctica per a més endavant, i les matriculacions van baixar respecte al mateix període d'altres anys. Les autoescoles han estat al límit i algunes van començar a reduir personal en les darreres setmanes de vaga. Tot i que a tot l'estat espa-nyol i a les principals ciutats de la província de Barcelona han tancat autoescoles per l'impacte de la protesta, els quinze centres de formació viària de Manresa no han hagut d'abaixar la persiana. Però encara no canten victòria. Calculen que en tot l'estat han tancat en el darrer mig any unes 150 autoescoles.\nLes autoescoles tanquen el 2017 amb desànim, però en principi en els propers mesos la DGT ha de complir el compromís d'augmentar el nombre de places d'examinador i així apaivagar la falta de personal que denuncien les autoescoles i els mateixos examinadors. En aquests moments, segons les autoescoles consultades, hi ha més del 30% dels examinadors de baixa, i sospiten que més de la meitat no són reals sinó que es tracta de personal de la DGT que l'ha agafat com a forma de protesta. «Esperem que al principi d'any hi hagi més personal de Trànsit disponible, i segurament així també podrem presentar més de dos alumnes per professor», indicia el responsable de Minorisa.\n«Estem parlant de recuperar una situació que ja era molt precària. Calen més examinadors urgentment. El tema de les baixes mereix una investigació pròpia», explica el responsable de l'autoescola Logos, Francesc Gallego. La falta d'examinadors és un problema que s'arrossega de fa anys. La pressió dels examinadors a l'estiu va fer cedir la DGT, que va anunciar que crearia 500 places noves d'examinadors arreu de l'Estat abans que s'acabés el 2017. «A la segona meitat de l'any hauria d'augmentar el nombre de places, després de les oposicions, i la ràtio d'alumnes per cada professor també s'hauria, per tant, d'incrementar. En principi seria un nou escenari favorable», afegeix Jordi Picas.\nCentenars de dones protesten a Sant Jaume contra la decisió


La ràdio d’À Punt presenta la seua nova programació – ELXMÈDIA\nLa ràdio d’À Punt presenta la seua nova programació\nELXMÈDIA 01/10/2018 04/04/2021\nÀ Punt ha presentat este matí al CPP de Burjassot la programació de la temporada de tardor i hivern de la ràdio, coincidint literalment amb la seua estrena. La nova graella és possible gràcies a la posada en funcionament dels quatre nous estudis de ràdio (amb els noms “Rosa Solbes”, “Emili Gisbert”, “Toni Mestre” i “Al Vent”), que a més permet l’emissió en directe dels programes en vídeo mitjançant webcams. A continuació passem a detallar la graella.\nAl matí, com fins ara, de 7 a 9 trobarem l’actualitat amb Les notícies del matí, presentades per Elpídia Bellver. Seguidament, temps de tertúlia (en simulcast per TV i ràdio) fins a les 10 del matí, quan arriba Al Ras, que incorpora novetats. Entre elles, a Joan Espinosa com a segona veu.\n🎤 Estrenem una nova veu en AlRas, @joaanespinosa ens acompanyarà de dilluns a divendres en el nostre horari habitual.\n👉🏻 Escolta'ns https://t.co/Qu2Yis5mzz pic.twitter.com/CqfsOWGFqW\n— Al ras (@AlrasAPunt) October 1, 2018\nDesprés del magazín cada dia hi ha previst un programa temàtic d’una hora: Samaruc Digital dilluns (així, tot apunta a la seua renovació, posada en dubte mitjançant les xarxes socials), Cuina de bancal dimarts, Plaerdemavida dimecres i Animalades dijous. Tots estos programes són coneguts per als oients, però la novetat de la franja arriba divendres amb Focus, què ens passa, espai de ràdio documental conduït per Eugenio Viñas. Anotar que segons el reportatge emés divendres a Punt Docs (minut 3:29), de 13 a 14 hores anava informació esportiva, idea que probablement va ser descartada després d’enregistrar la peça.\nLa franja de vesprada comença a les 14.00 amb Les notícies del migdia, amb Òscar Martínez. A les 15.00 arriba Pròxima parada, magazín de tres hores de durada presentat per Susanna Lliberós. Territori sonor, l’espai musical diari presentat per Amàlia Garrigós, ja duplicà la seua durada fa dues setmanes i per tant cobrirà la graella fins a les 20 hores, quan Jordi Cabezas a Les notícies de la nit actualitzarà la informació, incloent-hi una tertúlia.\nA partir de les 22.00, i amb una durada d’una hora, arriba la informació esportiva. I també la nostra confusió. Segons la graella publicada al lloc web s’emetrà Esports À Punt, que d’acord a l’informe que ens han fet arribar estaria presentat per Fermín Rodríguez i Josevi Sánchez. Però si fem cas a les xarxes d’À Punt, a eixa hora Gustavo Clemente estaria a càrrec de Línia de fons. En tot cas, a les 23.00 Carles Caparrós (youtuber de “El canal de Korah”) començarà la seua Sessió golfa, un magazín juvenil i descarat de dilluns a dijous fins a la una de la matinada. Divendres Sessió golfa descansa, sent ocupada la seua franja pels programes Una habitació pròpia (amb Irene Rodrigo) i Punt Jazz (amb Vicent Colonques).\nComence una aventura radiofònica. Per a la vostra desgracia vaig a presentar @sessiogolfapunt el programa que ens han donat @apunt_media a l’hora que ningú volia treballar. Durarà el que dure el cloroform del seguretat de la entrada! De dilluns a dijous de 23:00 a 01:00 pic.twitter.com/ySUNboIDI8\n— k o r a h (@Korah_FF) October 1, 2018\nEls caps de setmana els esports tindran un protagonisme destacat en la graella. Les vesprades de dissabte i diumenge estaran dedicades a les retransmissions esportives i també s’inclouran programes temàtics sobre pilota (La Travessa), running (A córrer, dissabtes a les 15.00) o esports d’aventura (Sense límits, diumenges a les 15.00 amb Jaime González).\nPerò no tot és esport el cap de setmana. També podrem sintonitzar amb L’escoleta (dissabtes a les 10, amb Aitana Ferrer) o Col·lecció de Vinils, dirigit per Rafa Cervera i presentat per Álex Orts (vocalista de Tardor). Este espai ens presentarà cada diumenge a les 10 del matí un disc que va fer història. Sense deixar la música De banda a banda, dissabtes i diumenges a les 9 del matí, estarà dedicat a les bandes valencianes. A més, a partir de les nou de la nit trobarem altre clàssic de la graella: Caixa de ritmes, radiofórmula presentada —segons la nota de premsa— en directe (per sort, ja que les hores prèviament enregistrades s’havien començat a repetir descaradament). Per la seua banda El musiquer, fruit de la col·laboració d’À Punt i la Xarxa d’Emissores Municipals, estarà en antena cada dissabte i diumenge de 7 a 9 del matí amb Zequi Castellano.\nAixí mateix, els matins del cap de setmana entre les 11 i les 14 hores s’emetran en redifusió els programes Samaruc Digital, Cuina de bancal, Plaerdemavida, Animalades, Una habitació pròpia i Focus, què ens passa.\nCal remarcar que durant estos primers dies d’emissions de la nova graella, de 17 a 18 hores s’emetrà l’espai especial monogràfic Singulars, “furtant” una hora al magazín vespertí de Susanna Lliberós.\nSi voleu consultar el dossier complet de la nova graella, podeu punxar ací.\nFreqüències i estudis\nEste matí també hem parlat amb José Manuel García Duarte, director d’Explotació i Enginyeria d’À Punt. Pel que fa als continus retards i terminis incomplits per l’activació dels dials FM pendents, en declaracions exclusives a ELXMÈDIA ha indicat que haurien d’estar tots en funcionament, però algunes freqüències “podrien tindre interferències i estem fent proves, però si alguna s’ha demorat esta setmana es posarà en marxa”.\nTambé li hem preguntat per l’actualització de l’Estudi 3, l’obsolescència del qual provoca que els informatius, al contrari que la resta de continguts, s’estiguen emetent en definició estàndard des de juny (i esperem que també tinga responsabilitat en els nombrosíssims errors que veiem als informatius de la televisió).\nSegons Duarte, “les obres estan molt avançades” però el personal ha de rebre formació per a l’ús dels nous equips, motiu pel qual la posada en marxa potser es demorarà fins a “finals d’any o principis del proper”.\nEmpar Marco, directora general, ha apuntat que “tenim l’Estudi 3 per renovar, estem preparant el quatre per a passar del tres al quatre”. D’esta forma, l’Estudi 3 quedaria sense ús momentàniament per enllestir-lo. Pel que fa a la xarxa de difusió de la televisió, abandonada durant anys, Marco ha informat que una empresa de manteniment està actualment revisant-la, però que necessiten que la gent reporte les incidències que trobe perquè poden no ser conscients d’alguns problemes.\nDijous, la CVMC aprovà un avantprojecte de pressupost de quasi 69 milions d’euros per al 2019, ampliació rebutjada ahir de pla pel president valencià Ximo Puig.\nEmpar Marco ha explicitat hui que, sense eixe augment de 55 a 69 milions, “hauríem de retallar, no podríem assumir tot el que volem fer”. En tot cas, Marco ha denegat clarament que la retallada afectara el personal, donant a entendre que els continguts o la part tècnica serien els damnificats.\nPer la seua banda Enrique Soriano, president del Consell Rector, ha declarat que no donen per fracassada la reivindicació d’un major pressupost i que fins que la tramitació a les Corts comence no podrà fer més valoracions avançant-se als fets.\nArxivada aÀ Punt À Punt FM CVMC En valencià\nEtiquetes A córrerÀ Punt NTCAl RasCaixa de ritmesCarles CaparrósCol·lecció de VinilsDe banda a bandaEl musiquerEugenio ViñasFocusGustavo ClementeJoan EspinosaJordi CabezasLes notícies de la nitLes notícies del migdiaLínia de fonsÒscar MartínezPressupostPròxima paradaPunt Jazzquè ens passaSense límitsSessió golfaSusanna LliberósTerritori SonorXarxa de difusió


Biblioteca | JUBLOC, el blog de l'AFA de l'Escola Josep Mª Jujol\nLa setmana del 2 al 10 de novembre es celebrarà a Bacelona la Setmana de l’àlbum. Des de la comissió Biblio Jujol ens recomanen un parell d’activitats que es realitzaràn al nostre barri:\nEl món de la Nandi: activitat per a P4-P5 organitzada a Luz de Lula el dia 09/11/2019 a les 18:00h.\nTaller- contacontes per a nens, a partir del clàssic La sorpresa de Nandi, novetat en català, i La nit de la Nandi, novetat en castellà i català. Contingut de l’activitat en preparació.\nLa volta al món amb Madlenka: activitat per a 1er-2n organitzada a Casa Anita el dia 09/11/2019 a les 12:00h.\nA partir de l’àlbum Madlenka, realitzem un passaport i sortim apassejar al voltant de la llibreria. A cada comerç, els nens conversen amb els dependents sobre el seu país d’origen, costums, llengua, etc. Finalment, s’emporten a casa un passaport ple d’anotacions sobre els llocs que han visitat i pàgines en blanc per continuar el viatge pel seu compte.\nAquesta entrada es va publicar a Biblioteca, Diversos a 28 Octubre 2019 per afajujol.